
പാഠം അവതരിപ്പിക്കൽ
തുടക്കം
തലേന്നു രാത്രി ആരെങ്കിലും സ്വപ്നം കണ്ടോ എന്ന് ക്ലാസ്സിനോട് ചോദിക്കുക. അത് എന്തിനെക്കുറിച്ചായിരുന്നു? ചിലപ്പോൾ നമ്മുടെ സ്വപ്നങ്ങൾക്ക് വലിയ അർത്ഥമൊന്നും കാണില്ല. ഇന്നത്തെ ബൈബിൾ കഥ സ്വപ്നം കണ്ട ഒരാളെക്കുറിച്ചാണ്. അവന്റെ സ്വപ്നങ്ങൾ അവന്റെ കുടുംബത്തെ മുഴുവൻ അസ്വസ്ഥമാക്കി. അവന്റെ സഹോദരന്മാർ അവനെ “ആ സ്വപ്നക്കാരൻ” എന്നു വിളിക്കാൻപോലും തുടങ്ങി.
ഇന്നത്തെ പഠിപ്പിക്കലിലെ പ്രധാന കാര്യങ്ങൾ
1.	യാക്കോബ് ഏറ്റവും സ്നേഹിച്ച ഭാര്യയായ റാഹേലിൽ ഉണ്ടായ മൂത്തമകനായിരുന്നു യോസേഫ്. കഴിഞ്ഞ പ്രാവശ്യം ദൈവം യാക്കോബിന് ഒരു പുതിയ പേര് നൽകിയതായി ഓർക്കുന്നില്ലേ? അത് ഇസ്രായേൽ എന്നായിരുന്നു. ചിത്രം 4 കാണിക്കുക.
ഇസ്രായേലിന്റെ 12 പുത്രന്മാരിൽ ഒരാളായിരുന്നു യോസേഫ്. അവൻ തന്റെ സഹോദരന്മാർക്ക് പ്രിയപ്പെട്ടവൻ ആയിരുന്നില്ല. എന്തുകൊണ്ടെന്ന് വിശദീകരിക്കുക (37:2). അവൻ സഹോദരന്മാരെക്കുറിച്ച് പിതാവിനോട് ഏഷണി പറഞ്ഞു.
മറുവശത്ത്, പിതാവിന് യോസേഫിനെ വളരെ ഇഷ്ടമായിരുന്നു. ഇത് സഹോദരന്മാരെ അസൂയപ്പെടുത്തി. അവരുടെ പിതാവ് യോസേഫിന് ഒരു പ്രത്യേക വിശിഷ്ട അങ്കിയും നൽകി. ഇത് അസൂയയും വിരോധവും കൂടുതൽ വഷളാക്കി (വാ. 3-4).
2.	പിന്നെ യോസേഫ് ഒരു സ്വപ്നം കണ്ടു; അതിൽ അവർ അവന്റെ മുമ്പിൽ കുമ്പിട്ടു. അവൻ അത് സഹോദരന്മാരോടു പറഞ്ഞു (വാ. 5-7). ചിത്രം 5 കാണിക്കുക. അവർ കോപിച്ചു. “നീ ഞങ്ങളെ ഭരിക്കാൻ പോകുകയാണോ?” അവർ ചോദിച്ചു (വാ. 8).
3.	യോസേഫിന് രണ്ടാമതൊരു സ്വപ്നവും ഉണ്ടായി; അത് കൂടുതൽ ഞെട്ടിക്കുന്നതായിരുന്നു (വാ. 9). ഇത്തവണ അവന്റെ പിതാവും അവനോടു കോപിച്ചു (വാ. 10). മാതാപിതാക്കൾ തങ്ങളുടെ ഒരു മക്കളുടെ മുമ്പിൽ ഇങ്ങനെ കുമ്പിടുകയോ ബഹുമാനിക്കുകയോ ചെയ്യുന്നത് പതിവില്ല; അക്കാലത്ത് മൂത്ത സഹോദരന്മാർ ഇളയവരെക്കാൾ ഉയർന്ന സ്ഥാനത്താണെന്ന് കരുതപ്പെട്ടിരുന്നു. യോസേഫിന്റെ സ്വപ്നങ്ങൾ യാക്കോബിന് മനസ്സിൽനിന്ന് കളയാൻ കഴിഞ്ഞില്ല.
കഥയോടുള്ള നമ്മുടെ പ്രതികരണം
ദൈവത്തിന് യോസേഫിന്റെ ജീവിതത്തിനായി ഒരു പദ്ധതി ഉണ്ടായിരുന്നു. എന്നാൽ യോസേഫ് അത്ര നല്ല വ്യക്തി ആയിരുന്നില്ല എന്നു തോന്നുന്നു. ആ സ്വപ്നങ്ങളെക്കുറിച്ച് പൊങ്ങച്ചം പറഞ്ഞതും അത്ര വിവേകമായിരുന്നില്ല. യോസേഫിന്റെ ജീവിതത്തിൽ തന്റെ പദ്ധതി നിറവേറ്റാൻ ദൈവത്തിന് അവനെ മാറ്റേണ്ടിവന്നു.
നാം ജനിക്കുന്നതിനു മുമ്പേ തന്നെ ദൈവത്തിന് നമ്മുടെ ജീവിതത്തിനായി ഒരു പദ്ധതിയുണ്ട്. മനഃപാഠ വാക്യം എന്താണു പറയുന്നതെന്ന് കേൾക്കുക.
മനഃപാഠ വാക്യം ഹൃദിസ്ഥമാക്കൽ

